Projektas


LIETUVOS RESPUBLIKOS
VYRIAUSIOSIOS RINKIMŲ KOMISIJOS ĮSTATYMO NR. IX-985 7, 10, 12 IR 14 STRAIPSNIŲ PAKEITIMO
ĮSTATYMAS

2017 m.                            d.    Nr.
Vilnius


1 straipsnis. 7 straipsnio pakeitimas
1.	Pakeisti 7 straipsnio 1 dalį ir ją išdėstyti taip:
„Vyriausiąją rinkimų komisiją sudaro Seimas po eilinių ar pirmalaikių Seimo rinkimų praėjus ne mažiau kaip 140 ir ne daugiau kaip 200 dienų. Tas pats asmuo Vyriausiosios rinkimų komisijos nariu gali būti skiriamas ne daugiau kaip du kartus iš eilės.“
2.	Pakeisti 7 straipsnio 3 dalį ir ją išdėstyti taip: 
„3. Vyriausioji rinkimų komisija sudaroma iš:
1) komisijos pirmininko;
2) Teisėjų tarybos pasiūlytų dviejų aukštąjį universitetinį teisinį išsilavinimą turinčių asmenų, kuriuos Seimas skiria slaptu balsavimu;
3) Lietuvos teisininkų draugijos pasiūlytų dviejų aukštąjį universitetinį teisinį išsilavinimą turinčių asmenų, kuriuos Seimas skiria slaptu balsavimu;
4) Lietuvos advokatūros pasiūlytų dviejų aukštąjį universitetinį teisinį išsilavinimą turinčių asmenų, kuriuos Seimas skiria slaptu balsavimu;
5) Respublikos Prezidento pasiūlytų dviejų aukštąjį universitetinį išsilavinimą turinčių asmenų, kuriuos Seimas skiria slaptu balsavimu.“
3. Pripažinti 7 straipsnio 4 dalį netekusia galios.
4.	Pripažinti 7 straipsnio 5 dalį netekusia galios.
5.	Pripažinti 7 straipsnio 6 dalį netekusia galios.
6. Pakeisti 7 straipsnio 8 dalį ir ją išdėstyti taip:
„8. Vyriausiosios rinkimų komisijos pirmininku ir nariais negali būti skiriami buvę politinių partijų nariai, jeigu nuo jų narystės partijoje (-se) nutraukimo dienos nėra praėję mažiau kaip treji metai. Vyriausiosios rinkimų komisijos pirmininkas ir Vyriausiosios rinkimų komisijos nariai tol, kol eina savo pareigas, negali  tapti politinės partijos nariais ar būti politinio (asmeninio) pasitikėjimo valstybės tarnautojais.“ 

2 straipsnis. 10 straipsnio pakeitimas
Pripažinti 10 straipsnio 1 dalies 11 punktą netekusia galios.

3 straipsnis. 12 straipsnio pakeitimas
1.	Pakeisti 12 straipsnio 2 dalį ir ją išdėstyti taip:
„2. Vyriausiosios rinkimų komisijos sprendimai priimami atviru balsavimu posėdyje dalyvaujančių komisijos narių balsų dauguma. Kai balsai pasidalija po lygiai, lemia komisijos pirmininko balsas.“
2. Pakeisti 12 straipsnio 3 dalį ir ją išdėstyti taip:
„3. Spręsdami dėl kandidatų į Respublikos Prezidentus, Seimo, Europos Parlamento ar savivaldybių tarybų narius registravimo, taip pat dėl rinkimų ar referendumo galutinių rezultatų nustatymo, komisijos nariai balsuoja „už“ arba „prieš“ pateiktą sprendimo projektą, susilaikyti neleidžiama.“

4 straipsnis. 14 straipsnio pakeitimas
1. Pakeisti 14 straipsnio 1 dalį ir ją išdėstyti taip:
„1. Vyriausiosios rinkimų komisijos pirmininkas turi du pavaduotojus. Juos iš savo narių renka Vyriausioji rinkimų komisija savo posėdyje Reglamento nustatyta tvarka.“
2.	Pakeisti 14 straipsnio 3 dalį ir ją išdėstyti taip:
„3. Jeigu nei komisijos pirmininkas, nei pirmininko pavaduotojas negali eiti komisijos pirmininko pareigų, šias pareigas eina komisijos narys, kurį paskiria Vyriausioji rinkimų komisija.“ 

5 straipsnis. Įstatymo taikymas
Įsigaliojus šiam Įstatymui, iki šio Įstatymo įsigaliojimo sudarytos Vyriausiosios rinkimų komisijos įgaliojimai tęsiasi, kol vadovaujantis šio Įstatymo 7 straipsniu bus sudaryta naujos sudėties Vyriausioji rinkimų komisija.


Skelbiu šį Lietuvos Respublikos Seimo priimtą įstatymą.
Respublikos Prezidentas

Teikia

Ramūnas Karbauskis

Tadas Langaitis

Agnė Širinskienė

Rima Baškienė
